CELEX: 32019D1713
Language: sk
Date: 2019-10-09 00:00:00
Title: Vykonávacie rozhodnutie Komisie (EÚ) 2019/1713 z 9. októbra 2019, ktorým sa stanovuje formát a frekvencia informácií, ktoré majú členské štáty sprístupňovať na účely podávania správ o vykonávaní smernice Európskeho parlamentu a Rady (EÚ) 2015/2193 [oznámené pod číslom C(2019) 7133] (Text s významom pre EHP)

11.10.2019   
               
               
                  SK
               
               
                  Úradný vestník Európskej únie
               
               
                  L 260/65
               
            
         VYKONÁVACIE ROZHODNUTIE KOMISIE (EÚ) 2019/1713
         z 9. októbra 2019,
         ktorým sa stanovuje formát a frekvencia informácií, ktoré majú členské štáty sprístupňovať na účely podávania správ o vykonávaní smernice Európskeho parlamentu a Rady (EÚ) 2015/2193
         [oznámené pod číslom C(2019) 7133]
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Európskeho parlamentu a Rady (EÚ) 2015/2193 z 25. novembra 2015 o obmedzení emisií určitých znečisťujúcich látok do ovzdušia zo stredne veľkých spaľovacích zariadení (1), a najmä na jej článok 11 ods. 2,
         keďže:
         
                     (1)
                  
                  
                     V článku 11 ods. 2 smernice (EÚ) 2015/2193 sa od členských štátov vyžaduje, aby Komisii do 1. januára 2021 predložili správu o odhade celkových ročných emisií oxidu uhoľnatého (CO) zo stredne veľkých spaľovacích zariadení.
                  
               
                     (2)
                  
                  
                     V súlade s článkom 11 ods. 3 prvým pododsekom smernice (EÚ) 2015/2193 by Komisia mala členským štátom poskytnúť elektronický nástroj na podávanie správ.
                  
               
                     (3)
                  
                  
                     V súlade s článkom 11 ods. 3 druhým pododsekom smernice (EÚ) 2015/2193 by Komisia mala spresniť technické formáty na podávanie správ s cieľom zjednodušiť a zefektívniť povinnosti ukladané členským štátom v súvislosti s podávaním správ.
                  
               
                     (4)
                  
                  
                     Opatrenia stanovené v tomto rozhodnutí sú v súlade so stanoviskom výboru zriadeného na základe článku 75 ods. 1 smernice Európskeho parlamentu a Rady 2010/75/EÚ (2), ako sa uvádza v článku 15 smernice (EÚ) 2015/2193,
                  
               PRIJALA TOTO ROZHODNUTIE:
         
            Článok 1
            Členské štáty na účely podávania správ o odhade celkových ročných emisií oxidu uhoľnatého (CO) Komisii v súlade s článkom 11 ods. 2 smernice (EÚ) 2015/2193 použijú dotazník uvedený v prílohe k tomuto rozhodnutiu.
            Členské štáty použijú elektronický nástroj na podávanie správ, ktorý Komisia poskytne v súlade s článkom 11 ods. 3 prvým pododsekom smernice (EÚ) 2015/2193 na účely nahlasovania informácií uvedených v prílohe k tomuto rozhodnutiu.
         
         
            Článok 2
            Informácie stanovené v prílohe k tomuto rozhodnutiu sa predkladajú za oznamovaný rok 2019, pokiaľ sa v uvedenej prílohe neuvádza inak.
            Informácie stanovené v prílohe k tomuto rozhodnutiu sa musia predložiť najneskôr do 1. januára 2021.
         
         
            Toto rozhodnutie je určené členským štátom.
            V Bruseli 9. októbra 2019
            
               
                  Za Komisiu
               
               Karmenu VELLA
               
                  člen Komisie
               
            
         
         
            (1)  Ú. v. EÚ L 313, 28.11.2015, s. 1.
         
            (2)  Smernica Európskeho parlamentu a Rady 2010/75/EÚ z 24. novembra 2010 o priemyselných emisiách (integrovaná prevencia a kontrola znečisťovania životného prostredia) (Ú. v. EÚ L 334, 17.12.2010, s. 17).
      
      
         
            PRÍLOHA
            
               Informácie o stredne veľkých spaľovacích zariadeniach, na ktoré sa vzťahuje smernica (EÚ) 2015/2193
            
            
               Poznámka: Lehota na povinné predloženie požadovaných informácií do januára 2021 je skoršia ako lehota na získanie povolenia alebo registrácie pre existujúce stredne veľké spaľovacie zariadenia. Vzhľadom na to budú musieť členské štáty pri vypracúvaní správy vychádzať z údajov, ktoré budú mať v danom čase k dispozícii. Ak ich nebudú mať k dispozícii, správu vypracujú na základe svojich najlepších odhadov. Z týchto dôvodov sa rozlišuje medzi novými a existujúcimi zariadeniami a zariadeniami s kapacitou vyššou a nižšou ako 20 MWth.
            
               Časť 1
            
            
               Kategórie zariadení
            
            V tejto tabuľke sa uvádzajú kategórie zariadení, ktoré sa majú použiť na poskytovanie informácií požadovaných v častiach 2 a 3 (1).
            
                        1.1. Nové alebo existujúce
                     
                     
                        Podľa vymedzenia v článku 3 ods. 6 a 7 smernice (EÚ) 2015/2193
                     
                  
                        1.2. Kapacitné triedy (menovitý tepelný príkon)1
                        
                     
                     
                        
                                    —
                                 
                                 
                                    najmenej 1 MWth a najviac 5 MWth
                                 
                              
                                    —
                                 
                                 
                                    viac ako 5 MWth a najviac 20 MWth
                                 
                              
                                    —
                                 
                                 
                                    viac ako 20 MWth
                                 
                              
                  
                        1.3. Typy zariadení
                     
                     
                        
                                    —
                                 
                                 
                                    iné než motory a plynové turbíny
                                 
                              
                                    —
                                 
                                 
                                    motory
                                 
                              
                                    —
                                 
                                 
                                    plynové turbíny
                                 
                              
                  
                        1.4. Typy palív
                     
                     
                        
                                    —
                                 
                                 
                                    tuhá biomasa
                                 
                              
                                    —
                                 
                                 
                                    ostatné tuhé palivá
                                 
                              
                                    —
                                 
                                 
                                    plynový olej
                                 
                              
                                    —
                                 
                                 
                                    kvapalné palivá iné ako plynový olej
                                 
                              
                                    —
                                 
                                 
                                    zemný plyn
                                 
                              
                                    —
                                 
                                 
                                    plynné palivá iné ako zemný plyn
                                 
                              
                                    —
                                 
                                 
                                    zmiešané palivo
                                 
                              
                  
               Časť 2
            
            
               Metaúdaje
            
            
                        2.1. Krajina
                     
                     
                        Identifikácia krajiny, ktorá podáva správu
                     
                  
                        2.2. Príslušný orgán
                     
                     
                        Identifikácia príslušného orgánu zodpovedného za správu (úrad, adresa, telefónne číslo a e-mail)
                     
                  
                        2.3. Počet zariadení
                     
                     
                        Počet zariadení v každej kategórii zariadení
                     
                  
                        2.4. Oznamovaný rok
                     
                     
                        Kalendárny rok, ktorého sa týkajú oznamované informácie1
                        
                     
                  
               Časť 3
            
            
               Emisie, energetický vstup a kapacita
            
            
                        3.1. Koncentrácie CO
                     
                     
                        Odhadovaná priemerná koncentrácia oxidu uhoľnatého vyjadrená v mg/Nm3 na referenčnej úrovni kyslíka, ktorá sa používa na vyjadrenie hodnôt emisného limitu regulovaných znečisťujúcich látok a suchého vzduchu pre každú kategóriu zariadenia
                     
                  
                        3.2. Emisie CO
                     
                     
                        Odhadované emisie oxidu uhoľnatého vyjadrené ako celkové množstvo v tonách za kalendárny rok vypúšťané zariadeniami, a to pre každú kategóriu zariadenia
                     
                  
                        3.3. Energetický vstup
                     
                     
                        Odhadované celkové množstvo paliva použité v zariadeniach a vyjadrené v terajouloch za rok pre každú kategóriu zariadenia
                     
                  
                        3.4. Celková agregovaná kapacita
                     
                     
                        Odhadovaný celkový inštalovaný výkon vyjadrený ako súčet menovitého tepelného príkonu všetkých zariadení pre každú kategóriu zariadenia
                     
                  
               (1)  Príklad kategórie: Nové kotly s kapacitou viac ako 5 MWth a najviac 20 MWth, spaľujúce kvapalné palivá iné ako plynový olej.
            
               (2)  1 V prípade nových stredne veľkých spaľovacích zariadení sa môže použiť celkový menovitý tepelný príkon
                  .
               
            
            
               (3)  1 Pokiaľ možno rok 2019. Ak to nie je možné, rok 2018.